b'\n_START_ARTICLE_\nDvi\xc5\xbena vrata\n_START_PARAGRAPH_\nDvi\xc5\xbena vrata (angl. portcullis iz franco\xc5\xa1\xc4\x8dine porte coulissante - ) so vrsta te\xc5\xbekih vrat, ki se vertikalno zapirajo in so bila sestavni del strukture vrat pozno anti\xc4\x8dnih in srednjeve\xc5\xa1kih utrdb in gradov._NEWLINE_Dvi\xc5\xbena vrata so sestavljena v glavnem iz re\xc5\xa1etke v obliki iz lesenih tramov, ki so pogosto \xc5\xa1e dodatno oja\xc4\x8dene z \xc5\xbeeleznimi elementi ali so v celoti kovinske. Vrata se premakajo navpi\xc4\x8dno preko vodil v stranskih stenah vhoda. Stabilna lesena konstrukcija se lahko spusti zelo hitro in tesno zapre prostor. Dvi\xc5\xbena vrata so uporabljali tudi za to, da so prepre\xc4\x8dili vdor v sovra\xc5\xbenika v vhodnem poslopju.\n_START_SECTION_\nZgodovina\n_START_PARAGRAPH_\nDvi\xc5\xbena vrata so utrdila vhode v mnogih srednjeve\xc5\xa1kih gradovih in varno zapirala grad v \xc4\x8dasu napada ali obleganja. Vsaka dvi\xc5\xbena vrata so name\xc5\xa1\xc4\x8dena v vertikalnih utorih v stenah gradu in lahko dvignejo ali s pomo\xc4\x8djo vrvi ali verig pritrjenih na notranji vitel._NEWLINE_Pogosto so se na glavnem vhodu uporabljala dvojna dvi\xc5\xbena vrata. Ena bli\xc5\xbeje zunanjosti in druga notranjosti. To naj bi bila tudi past za sovra\xc5\xbenika in pogosto so v tem vmesnem delu kurili ogenj, ter skozi morilske luknje v stenah in stropu stresali vro\xc4\x8de kamne, smolo in drugo na sovra\xc5\xbenika. Pogosto so uporabljali vro\xc4\x8de olje, v nasprotju s splo\xc5\xa1nim prepri\xc4\x8danjem, da je bilo olje zelo drago.  Strelnice na stranskih stenah so omogo\xc4\x8dale lokostrelcem in strelcem s samostreli ubijati ujete napadalce._NEWLINE_V Angliji so ohranjena dvi\xc5\xbena vrata v Towru v Londonu, v mestnih vratih Monk Bar  v Yorku, na gradu Amberley in Hever.'